Իսպանիայի հրապարակ (Սանտա Կրուս դե Տեներիֆե)

Իսպանիայի հրապարակ (), ընդարձակ հրապարակ Սանտա Կրուս դե Տեներիֆե քաղաքում, Կանարյան կղզիներում (Իսպանիա)։ Տեղակայված է քաղաքի կենտրոնում, Աուդիտորիո դե Տեներիֆեից 1,4 կմ հյուսիս։ Ծավալը կազմում է 5,026 մ․ ք․։

Հրապարակը համարվում է Տեներիֆե կղզու հիմնական հրապարակներից մեկը՝ Սան Կրիստոբալ դե լա Լագունայի Պլասա դել Կրիստո դե լա Լագունայի և Կանդելարիայի Պլասա դե լա Պատրոնա դե Կանարիասի հետ միասին։

Հրապարակը և նրա կենտրոնի արհեստական լիճը շվեյցարական Հերցոգ & դե Մյուրոն ճարտարապետական ընկերության նախագիծն է։

Պլասա դե Սպանյան (Իսպանիայի հրապարակ) շրջափակում են Պալասիո Ինսուլար դե Տեներիֆե, Պալասիո դե լա Կարտա կառույցները և Պլասա դե լա Կանդելարիա հրապարակը։ Կենտրոնում վեր է խոյանում Monumento a los Caídos հուշակոթողը, որը նվիրված է Իսպանիայի քաղաքացիական պատերազմի զոհերին։

Հրապարակը կառուցվել է 1929 թվականին պատմական Կաստիլյո դե Սան Կրիստոբալ ռազմական կառույցի տեղում, ըստ այդմ հրապարակի տակ, ստորգետնյա գետնուղում մնացել են նախօրինակ շինության մի քանի պատեր։

Պլազայի լճի կողքին գտնվող մի ծայրը քաղաքի տուրիստական բրենդի մեծ նշանն է. «Սանտա Կրուզ, Թենեբերի սիրտը»։ Շինարարությունը չափում է 11,1 մետր երկարությամբ եւ 1,4 մետր բարձրությամբ։

2021 թվականին հրապարակում մշտապես տեղադրվել է «Lo llevo bien» քանդակը։ Այն իրենից ներկայացնում է հինգ մետր բարձրությամբ չժանգոտվող պողպատից՝ ծառի տեսքով մարդու արտաքինով։

Մշակույթում 
2015 թվականին Սանտա Կրուս դե Տեներիֆեում նկարահանվում էր «Ջեյսոն Բորն» ֆիլմաշարի 5-րդ ֆիլմը։ Դրա համար քաղաքում դրվեցին Աթենք և Պիրեյոս քաղաքների դեկորները։ Պլասա դե Սպանյան ֆիլմում ներկայացնում էր Աթենքի Սինտագմա հրապարակը։

Պատկերասրահ

Ծանոթագրություններ

Արտաքին հղումներ 
 Площадь Испании (Plaza de España)
 Remodelación de la Plaza de España 

Իսպանիայի ճարտարապետություն